Nautin lasten kanssa olemisesta -
ja sitä, että voin leikkiä heidän kanssaan, -
opettaa heille ylistyslauluja ja asioita Jumalan Sanasta.
Haluan antaa heille sen ilon ja rauhan, -
jonka voi saada vain Jumalalta eikä mistään muualta.
Haluan johdattaa heitä Kristuksen luo.
Tämän on Jumala laittanut sydämeeni.
Sain vuonna 2003 ja 2004 sydämelleni näyn -
koulusta tänne Nongpohiin.
Koulu on tarkoitettu tämän alueen köyhille ja alaspainetuille lapsille.
Olen todella iloinen, että tapasin veli Helgen ja sisar Annukan.
Kerroin heille näystäni vuonna 2019. Tapasin Helgen tuona vuonna, -
ja nyt tämä projekti on valmis Jumalan armosta ja -
Helgen, Annukan ja kaikkien Suomessa olevien ystävien ansiosta.
Olen todella onnellinen, että saatoimme avata tämän koulun.
Annan kaiken kunnian Jumalalle, -
että saimme tämän projektin päätökseen.
Ensinnäkin, kuten tiedämme, koulun nimi on Father’s Dream, Isän unelma.
Suurin osa oppilaista tulee rikkinäisistä perheistä, -
eivätkä he saa sitä rakkautta, joka kuuluisi heidän osakseen.
Vanhemmat eivät vietä aikaa heidän kanssaan, -
eivätkä he saa tarvitsemaansa rakkautta.
Täällä koulussa voimme opettaa lapsille -
Jumalan todellisesta rakkaudesta.
Me teemme parhaamme rakastaaksemme näitä lapsia ja -
osoittaaksemme heille Isän rakkautta.
Koulun nimi on Isän unelma -
ja Isän unelma on nähdä lapsensa sylissään.
Joten me opettajat jaamme toivoa ja pidämme heitä sylissämme.
Minä olen opettaja, mutta kohtelen heitä kuin olisin heidän äitinsä.
Minä todella rakastan heitä.